
Forslag til vedtægtsændring


Vedr. § 12, stk. 2:
Dagsorden til ordinært delegeretmøde skal som minimum indeholde
følgende:
1. Vedtagelse af forretningsorden
2. Valg af dirigenter
3. Valg af stemmetællere
4. Beretning og godkendelse af denne
5. Vedtagelse af politiske mål for DUFs arbejde (i lige år)
6. Forslag til udtalelser
7. Indkomne forslag
8. Godkendelse af regnskab
9. Fastlæggelse af kontingent for næste år
10.Vedtagelse af budget for næste år
11. Evt.


Nyt forslag:
Dagsorden til ordinært delegeretmøde skal som minimum indeholde
følgende:
1. Vedtagelse af forretningsorden
2. Valg af dirigenter
3. Valg af stemmetællere
4. Beretning og godkendelse af denne
5. Vedtagelse af politiske mål for DUFs arbejde (hvert fjerde år)
6. Forslag til udtalelser
7. Indkomne forslag
8. Godkendelse af regnskab
9. Fastlæggelse af kontingent for næste år
10.Vedtagelse af budget for næste år
11. Evt.







Motivation:
Med dette vedtægtsændringsforslag indstiller vi, at perioden for DUFs politiske mål forlænges fra to til fire år.

Vi ønsker med ændringen at styrke DUFs mulighed for at arbejde mere strategisk og langsigtet med paraplyens politiske prioriteringer. Mange af de dagsordener, DUF arbejder med, udvikler sig over flere år og kræver en vedvarende indsats for at skabe resultater til gavn for medlemsorganisationerne.

Vi vurderer samtidig, at DUFs nuværende arbejde med politiske mål og strategi overordnet fungerer godt. De politiske mål og den tilhørende strategi giver et tydeligt demokratisk mandat til DUFs arbejde. Samtidig fungerer de som et vigtigt redskab for vores prioriteringer mellem delegeretmøderne. Derfor ønsker vi at fastholde den nuværende struktur, men med en længere periode.

En fireårig periode giver bedre mulighed for at arbejde i dybden med de politiske mål. Det skaber mere tid til at omsætte ambitioner til konkrete indsatser og til at sikre, at målene bliver forankret og skaber værdi for medlemsorganisationerne. Samtidig giver det bedre mulighed for at prioritere ressourcerne til arbejdet med at føre målene ud i livet.

Vi ønsker samtidig, at den til enhver tid siddende styrelse altid er dem, der sætter retningen for DUFs politiske prioriteringer inden for delegeretmødets mandat. Hvis delegeretmødet vedtager ændringen, har vi derfor besluttet, at DUFs strategi fremover også skal løbe over fire år, men med en midtvejsrevision efter to år. Midtvejsrevisionen skal give styrelsen mulighed for at justere retningen undervejs og sikre, at DUFs indsatser fortsat er relevante og tidssvarende.

Ændringen vil gælde fra 2026, og næste vedtagelse af DUFs politiske mål vil herefter finde sted i 2030.

Forslagsstiller(e): 
DUFs Styrelse

